collegium musicum
Store norske leksikon,Kunst og estetikk,Musikk,Klassisk musikk,Institusjoner i klassisk musikk
Collegium musicum var opprinnelig frie sammenslutninger av musikkvenner, fortrinnsvis utøvende amatører som i fellesskap dyrket vokal- og instrumentalmusikk. Sin blomstringstid hadde de på 1600- og 1700-tallet; senere utviklet de seg til offentlige konsertforetagender.
Den nye interessen for barokkmusikk på 1900-tallet gjenopplivet collegium musicum-tanken. Navnet er i dag ofte benyttet av ensembler som fremfører gammel musikk på originalinstrumenter eller kopier av disse, og som har tilhold ved et universitet eller høyskole. Blant mange eksempler kan nevnes collegia musica ved University of Cambridge, Universität Heidelberg i Tyskland, Columbia University i New York og St. Olaf College i Minnesota.Dirigenten og mesenen Paul Sacher brukte betegnelsen på sitt ensemble Collegium Musicum Zürich 1941–1992. Bergen Collegium Musicum i Bergen ble etablert i 1978 av Jan Christensen, og består av om lag 100 musikere og sangere. Orkesteret har profesjonelle gruppeledere, mens de øvrige er amatørmusikere.Korinstruktør er Håkon Matti Skrede. Orkesterets leder er Dag Anders Eriksen. Les mer i Store norske leksikon musikk i barokken